### Beslutningstema

I denne sag behandles indsigelser og kommentarer for Temaplanstrategi - Udvikling af Butikscenter [adresse] og tilhørende miljørapport med henblik på endelig vedtagelse og offentliggørelse.

### Historik

Kommunalbestyrelsen besluttede den 26. oktober 2023 at offentliggører Kommunalbestyrelsens Temaplanstrategi i otte ugers høring.

Kommunalbestyrelsen godkendte den 23. februar 2023 at sælge et område på [adresse] med mulighed for at etablere et hotelbyggeri.

Økonomiudvalget orienteredes den 16. november 2022 om status for udbud af areal til hotelbyggeri, [adresse].

Kommunalbestyrelsen godkendte den 25. maj 2022 Mulighedsstudiet for [adresse] og at afsætte midler til planprocessen.

Kommunalbestyrelsen godkendte den 22. december 2021 at sende et område på [adresse] i udbud, hvor der var mulighed for etablering af et hotelbyggeri.

Kommunalbestyrelsen godkendte den 22. december 2021 forslaget til en videre proces for Mulighedsstudiet for Lakolk.

Økonomiudvalget godkendte den 22. april 2021 den videre proces for Mulighedsstudiet for Lakolk.

Økonomiudvalget godkendte den 10. december 2020 den videre proces for Mulighedsstudiet for Lakolk.

Økonomiudvalget besluttede den 20. februar 2020 at igangsætte et Mulighedsstudie for [adresse].

### Sagsfremstilling

Kommunalbestyrelsen besluttede den 26. oktober 2023 at offentliggører temaplanstrategien - Udvikling af [adresse] med tilhørende miljørapport og sende den i otte ugers høring.

Temaplanstrategien er et led i processen hen imod at tilvejebringe plangrundlaget for etablering af et hotel på det areal, som for nuværende fungerer som campingplads og som Kommunalbestyrelsen den 23. februar 2023 godkendte salg af, til opførelse af et hotel.

Temaplanstrategien er udarbejdet på baggrund af et ønske om at styrke turisterhvervet, herunder detailhandelen og overnatningsmulighederne i [adresse] på Rømø.

I strategien redegøres der for både den overordnet turismestrategi for [adresse] igennem Vestkystsamarbejdet og den nationale turismestrategi. Samt for Tønder Kommunes overordnede turismestrategi og udviklingsplaner for Rømø og [adresse]. I forlængelse af udviklingsplanen for [adresse] redegøres der for Tønder Kommunes vurdering af turismen på Rømø og [adresse] herunder et ønske om et kvalitetsløft på tværs af overnatningskapacitet, oplevelser og services, bla. igennem et Badehotel ved [adresse] butikscenter.

Parallelt med Temaplanstrategien er der udarbejdet en miljørapport. Rapporten beskriver miljøpåvirkningen på et overordnet stategisk plan. Dvs. at det kan udelukkes, at [adresse] i sig selv ikke vil påvirke miljøet. Men [adresse] kan ikke udelukke, at en senere kommuneplan eller lokalplan, der udmønter Temaplanens visioner, vil påvirke arten, naturtyper eller landskab. Derfor skal påvirkninger og afværgeforanstaltninger belyses i forbindelse med det videre arbejde. Efter høringen er der udarbejdet en sammenfatning af miljørapporten.

Temaplanstrategien er vedlagt som bilag A, og sammenfatningen er vedlagt som bilag Villads Lassen

Temaplanstrategien og miljøraporten har været offentliggjordt fra den 27. oktober til og med den 22. december i alt otte uge. Der er modtaget 63 høringssvar fra borgere og interesseorganisationer, samt myndighederne, de indkommende høringssvar ses i bilag C.

Som det fremgår af bilag C, drejer borgernes høringssvarene sig overordnet om:

* at badehotellet med sin højde og placering bliver meget synligt og påvirker oplevelsen af kystlandskabet
* at den øget turisme giver et større pres/slid på naturen
* at den øget turisme giver mere trafik i området og på dæmningen
* at den øget turismen specielt i skuldersæsonen forstyrre roen på Rømø
* at Kommunalbetyrelsen ikke udvikler Rømø med flere hoteller
* at Kommunalbestyrelsen fokuserer udviklingen i [adresse]
* at Kommunalbestyrelsen respektere klitfredningen
* at [adresse] respektere fredninger, Natura 2000 og UNESCO
* at Rømø ikke må blive en kopi af Sild ([adresse]), men beholde sin egenart.

Derudover er der modtaget tre høringssvar fra andre myndigheder henholdvis [adresse], [adresse] og [adresse] og Kulturstyrelsen (Bilag C).

Forvaltningen indstiller jævnfør bilag C, at de indkomne høringssvar ikke giver anledning til ændringer i Temaplanstrategi - Udvikling af [adresse], men at bemærkninger, som knytter sig til temaplanstrategien tages op i forbindelse med udarbejdelsen af de pågældende kommuneplantillæg og lokalplaner samt miljørapport og miljøkonsekvensrapport.

Borgerinddragelse

Temaplanstrategien har været offentliggjort i otte uger fra den 27. oktober til og med den 22. december og har været tilgængelig på kommunes hjemmeside og på plandata.

Forvaltningen har afholdt møde med repræsentanter fra Rømø-Tønder Turistforening, Rømø Lokalråd og [adresse]. På mødet orienterede forvaltningen generelt om planen.

Borgere der har indsendt bemærkninger under høringen, vil blive orienteret om Kommunalbestyrelsens beslutning.

Proces

Den fremadrettede proces vil efter Kommunalbestyrelsens behandling bestå af følgende elementer:

* Offentliggørelse af Kommunalbetyrelsens beslutning (30. januar 2023)
* Ansøgning til forsøgsordningen for kyst- og naturturisme (frist 1. februar 2023)

* Svar på ansøgning til forsøgsordningen for kyst- og naturturisme (Medio 2024)

* Udarbejdelse af kommuneplantillæg og Lokalplan
* Udarbejdelse af miljørapport og miljøkonsekvensrapport
* Kommunalbestyrelsens behandling af udarbejdede planer og rapporter
* Otte ugers offentlig høring af udarbejdede planer og rapporter
* Kommunalbestyrelsens genbehandling af offentliggjorte planer
* Offentliggørelse af Kommunalbetyrelsens beslutning.

Bilag

A - Temaplanstrategi - Udvikling af [adresse]

B - Sammenfattende redegørelse

C - Høringssvar og behandling af høringssvar

### Lovgrundlag

Planloven

VVM

### Fagchefen for Plan og Udvikling indstiller,

|  |  |
| --- | --- |
| at | Temaplanstrategien godkendes, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Klima-, Vækst- og Udviklingsudvalget, 8. januar 2024, pkt. 3:

Indstillingen anbefales, idet infrastrukturdelen er et opmærksomhedspunkt i forhold til det kommende arbejde med lokalplanen.

John Laursen afventer stillingtagen pga. manglende tid til gennemgang af høringssvar.

Ebbe Nielsen kan ikke følge indstillingen.

Beslutning fra Økonomiudvalget, 18. januar 2024, pkt. 9:

Indstillingen anbefales.

Michael Jeppesen kunne ikke følge indstillingen.

Paw Berg og Villads Dam deltog ikke i mødet.

### Beslutning

Indstillingen godkendt efter afstemning med stemmerne 27 for (Liste A med undtagelse af Palle Thygesen og Nete Johnsen, liste C, L, S, Jack Lauridsen og V) og 4 imod (Palle Thygesen (A), Nete Johnsen (A), Villads Dam (løsgænger) og Ebbe Nielsen (F)).